CELEX: E2007P0006
Language: da
Date: 2007-05-08 00:00:00
Title: Anmodning indgivet af Hæstiréttur Íslands den 8. maj 2007 om en rådgivende udtalelse fra EFTA-Domstolen i sagen HOB vín ehf mod Faxaflóahafnir sf. (Sag E-6/07)

13.12.2007   
            
            
               DA
            
            
               Den Europæiske Unions Tidende
            
            
               C 301/19
            
         Anmodning indgivet af Hæstiréttur Íslands den 8. maj 2007 om en rådgivende udtalelse fra EFTA-Domstolen i sagen HOB vín ehf mod Faxaflóahafnir sf.
   (Sag E-6/07)
   (2007/C 301/11)
   Hæstiréttur Íslands (Islands højesteret) har ved brev af 8. maj 2007 indgivet en anmodning til EFTA-domstolen, som blev registreret på EFTA-Domstolens justitskontor den 21. maj 2007, om en rådgivende udtalelse i sagen HOB vín ehf mod Faxaflóahafnir sf. om følgende spørgsmål:
   
               1)
            
            
               Er opkrævning af afgifter foretaget af et partnerskab, der ejes af flere kommuner, i forbindelse med import af alkoholholdige drikke fra andre EØS-stater via en havn, der ejes af partnerskabet, omfattet af bestemmelserne i EØS-aftalens artikel 10, 11 eller 14? Spørgsmålet er baseret på den præmis, at driften af havnen ikke retligt anses som offentlig drift; opkrævningen af afgifter sker efter behørig bemyndigelse, og afgifterne skal dække udgifterne i forbindelse med de leverede ydelser samt en del af den fælles drift af havnen.
            
         
               2)
            
            
               Hvis svaret på første spørgsmål er, at nogen af ovennævnte bestemmelser i EØS-aftalen finder anvendelse, udelukker den pågældende bestemmelse så opkrævningen af den type afgifter, der er omhandlet i første spørgsmål? Spørgsmålet er baseret på den præmis, at der pålægges højere afgifter i forbindelse med import af alkoholholdige drikke end ikke-alkoholholdige drikke, og at der generelt i Island importeres alkoholholdige drikke, bl.a. fra andre EØS-stater.